JayJayThrowThrow/commonwealth-wiki-mix huggingface dataset:
ශ්‍රී ලංකාවේ 11වන පාර්ලිමේන්තුව

ශ්‍රී ලංකාවේ 11වන පාර්ලිමේන්තුව යනු 2000 ඔක්තෝම්බර් 10 දින පැවැති 2000 පාර්ලිමේන්තු මැතිවරණයේ ප්‍රතිඵල අනුව තීරණය වුනු සාමාජීකත්වයක් හා සමගින් පැවැති ශ්‍රී ලංකාවේ පාර්ලිමේන්තුවෙහි රැස්වීමකි. පාර්ලිමේන්තුව පළමු වරට රැස්වූයේ 2000 ඔක්තෝම්බර් 18 දිනදී වන අතර එය 2001 ඔක්තෝම්බර් 10 දිනදී විසුරුවා හැරිණි.
මැතිවරණය

11වන පාර්ලිමේන්තු මැතිවරණය 200 ඔක්තොම්බර් 10 දින පැවැත්විණි. බලයේ සිටි පොදු පෙරමුණ (පොපෙ) ආසන 225 කින් ආසන 107 ක් දිනාගෙන පාර්ලිමේන්තුවේ විශාලතම කණ්ඩායම බවට පත් විය. විපක්ෂයේ ප්‍රධාන දේශපාලන පක්ෂයවූ එක්සත් ජාතික පක්ෂය (එජාප), ආසන 89 ක් දිනාගත්තේය. ජනතා විමුක්ති පෙරමුණ (ජවිපෙ) ආසන10 ක්ද අනෙකුත් කුඩා පක්ෂ ඉතිරි ආසන 19 ද දිනා ගත්හ.
ප්‍රතිඵල

thumb|මැතිවරණ කොට්ඨාශයන්හී ජයග්‍රාහකයෝ. පොපෙ නිල් පැහැයෙන් සහ එජාප කොළ පැහැයෙන් දැක්වෙති.


නව පාර්ලිමේන්තුව දිවුරුම් දුන්නේ 2000 ඔක්තොම්බර් 18 දිනදීය. විපක්ෂ පාර්ලිමේන්තු මන්ත්‍රී අනුර බණ්ඩාරනායක කථානායක බවට නිතරගයෙන් තේරී පත් විය. සරත් මුණසිංහ නියෝජ්‍ය කථානායක වශයෙන්ද ලලිත් දිසානායක නියෝජ්‍ය කාරක සභා සභාපති ලෙසින්ද තේරී පත් වූහ.
රජය

තමන්ගේම පක්ෂ සංකේතය යටතේ තරග වැදුනු ජාසසං මන්ත්‍රීවරුන් සතරදෙනාගේ (ජාසසං දිස්ත්‍රික්ක දෙකකදී පොපෙ හා සමගින්ද අනෙකුත් සියළු දිස්ත්‍රික්ක වලදී ඔවුන්ගේ නම යටතේද තරග වැදුනහ) සහ ඊජප්‍රප මන්ත්‍රීවරුන් සතරදෙනාගේද සහය ඇතිව රජයක් පිහිටුවීමට පොපෙ සමත්විය.

2000 ඔක්තොම්බර් 13 දිනදී, ජනාධිපති චන්ද්‍රිකා කුමාරතුංග විසින් අගමැතිවරයා ලෙසින් රත්නසිරි වික්‍රමනායක යළි-පත්කෙරිණි. ඇමතිවරු 40 දෙනෙකු සහිත රජයේ ඉතිරිය, 2000 ඔක්තොම්බර් 19 දිනදී දිවුරුම් දුණි. ජනාධිපති කුමාරතුංග විසින් ආරක්ෂක සහ මුදල් යන වැදගත් අමාත්‍යාංශ ඇය යටතේ තබා ගත්තාය. නියෝජ්‍ය අමාත්‍යවරුන් 35 දෙනෙකු 2000 නොවැම්බර් 3 දිනදී දිවුරුම් දුන්හ.

2001මැද භාගය වන විට 11වන පාර්ලිමේන්තුව දේශපාලන අර්බුදයකට මැදිවූයේ බොහෝ පොපෙ මන්ත්‍රීවරුන් විපක්ෂයට පැති මාරු කිරීම නිසාය (පහත ඡේදය බලන්න). විශ්වාසභංග යෝජනා ඡන්දයක් පැරදීමේ අවදානම අභිමුඛයේ ජනාධිපති කුමාරතුංග විසින් 2001 ඔක්තොම්බර් 10 දිනදී පාර්ලිමේන්තුව විසුරුවා හැරියාය.
පක්ෂය/සන්ධානය අනුබැඳිය වෙනස්කිරීම්

11වන පාර්ලිමේන්තුව තුල පහත පිල්මාරුකිරීම් සිදු විය:

* 2001 ජූනි 20: ඔවුන්ගේ නායකයා රවුෆ් හකීම් රජයෙන් නෙරපා හැරීමෙන් අනතුරුව ශ්‍රී ලංකා මුස්ලිම් කොංග්‍රසය/ජාතික සමගි සන්ධානය (මන්ත්‍රීවරුන් 11) පොපෙ වෙතින් ඉවත් වෙති. මෙය නිසා පොපෙ රජයට පාර්ලිමේන්තුවේ බහුතරය අහිමි වෙයි.

* 2001 ඔක්තොම්බර් 9: එක් මඑපෙ මන්ත්‍රීවරයෙක් (බන්දුල ගුණවර්ධන) විපක්ෂයට පැති මාරු කරයි.

* 2001 ඔක්තොම්බර් 10: ශ්‍රීලනිප මන්ත්‍රීවරුන් අට දෙනෙක් (එස්. බී. දිසානායක, විජේපාල මැන්දිස්, ආනන්ද මුණසිංහ, බන්දුල නානායක්කාර, ජී. එල්. පීරිස්, එදිරිවීර ප්‍රේමරත්න, ජයසුන්දර විජේකෝන් සහ මහින්ද විජේසේකර) විපක්ෂයට පැති මාරු කලහ.

* 2001 ඔක්තොම්බර් 10: ලංකා කම්කරු කොංග්‍රසය (මන්ත්‍රීවරු සතර දෙනෙක්) පොපෙ හැර ගියහ.
මරණ හා ඉල්ලා අස්වීම්

11වන පාර්ලිමේන්තුව තුල පහත මරණ හා ඉල්ලා අස්වීම් සිදුවිය:

* 2000 නොවැම්බර්: එස්. බී. නාවින්න (පොපෙ-කුරුණෑ) ඉල්ලා අස්වූයේ වයඹ පළාතෙහි ප්‍රධාන අමාත්‍ය තනතුර භාර ගැනීමටය. ඔහු වෙනුවට පත් කෙරුණු ටී. බී. ඒකනායක (පොපෙ-කුරුණෑ) දිවුරුම් දුන්නේ 2000 නොවැම්බර් 9 දිනදීය.

* 2000 නොවැම්බර් 14: මහින්ද යාපා අබේවර්ධන (පොපෙ-මාතර) ඉල්ලා අස්වූයේ දකුණු පළාතේ ප්‍රධාන අමාත්‍ය තනතුර භාර ගැනීමටය.
මන්ත්‍රීවරු
ආශ්‍රිත

*
*
*
*


ප්‍රවර්ගය:ශ්‍රී ලංකාවේ පාර්ලිමේන්තුව
ප්‍රවර්ගය:ශ්‍රී ලාංකික මහා මැතිවරණය 2000
බන්කර් හිල් සටන

ඇමෙරිකානු විප්ලවීය යුද්ධයෙහි මුල් කාලයෙහි දී, බොස්ටන් වටලෑම අතරතුර දී, 1775 ජූනි 17 දින දී බන්කර් හිල් සටන සිදු වූයේ බොහෝ ලෙසින් බ්‍රීඩ්ස් හිල් අසබඩ හි දී ය. ජනපද හා බ්‍රිතාන්‍ය හමුදාවන් විසින් නතු කර ගැනීමේ මුල් අභිප්‍රායක් වූ බන්කර් හිල් අවට සටන පැවතීම සිදු වූ අතර අසබඩ පිහිටීම අනුසාරයෙන් සටන එම නම් ලදුව ද, සමහර විටෙක "බ්‍රීඩ්ස් හිල් සටන" ලෙසින් ද හැඳින්වේ.

1775 ජූනි 13 දින දී, බොස්ටන් නුවර වට ලා සිට ජනපද හමුදා නායකයන්ට දැනගන්නට ලැබුනේ නගරය වටා ඇති කිසිවෙකු විසින් භාවිතා කොකරන කඳු අල්ලා ගැනීමට නගරය වෙතින් භට කණ්ඩායම් එවීමට බ්‍රිතාන්‍ය ජෙනරල්වරුන් සැලසුම් කරන බවයි. මෙම බුද්ධි තොරතුරට ප්‍රතිචාර දැක්වීමක් ලෙසින්, විලියම් ප්‍රෙස්කොට්ගේ නායකත්වය යටතේ 1,200 සංඛ්‍යාවක ජනපද භට සේනාවක් බන්කර් හිල් හා බ්‍රීඩ්ස් හිල් යන කඳුවැටි වෙත රහසේ පැමිණ, එහි කඳවුරු ලා ගෙන පස් බැම්මෙන් බ්‍රීඩ්ස් හිල්හි බලකොටු තනා, චාල්ස්ටවුන් අර්ධද්වීපයෙහි බොහෝ ප්‍රදේශයන්හි ලිහිල් ලෙසින් බලිකෘත ආරක්ෂක වලලු තැනූහ.

ඊළඟ දිනයේ දී මෙම නව ආරක්ෂක තත්ත්වය ගැන බ්‍රිතාන්‍යයන්ට අනතුරු ඇඟවුනු විට ඒවා වෙත ප්‍රහාරයක් එල්ල කිරීමට ඔව්හූ උත්සුක වූහ. පළමු ප්‍රහාර දෙක බ්‍රිතාන්‍යයන්ට මහත් අලාභ හානී සිදු කරමින් පසුබැස්වීමට ජනපද ආරක්ෂක වලලු විසින් සමත් වුව ද, තුන්වන ප්‍රහාරයෙහි දී, පස් බැමි බලකොටුව තුල වූ ජනපද බල ඇණි වෙතවූ වෙඩි බෙහෙත් නිමවූ කල, මෙම ආරක්ෂක ස්ථාන අල්ලා ගැනීමට බ්‍රිතාන්‍යයෝ අවසානයේ දී සමත් වූහ. ජනපද හමුදා බන්කර් හිල් වෙතින් පසුව වූ කේම්බ්‍රිජ් වෙත පසු බැස්සේ ඔවුන් ලද අති මහත් පරාජය බන්කර් හිල්හි දී අත්විඳිමිනි.

අවසන් ප්‍රතිඵලය බ්‍රිතාන්‍යයන්ට ජයග්‍රහණය අත් කර දුන්න ද, ඔවුනට මහත් හානි අත්විය: 800 දෙනෙකුට වඩා තුවාල ලද අතර 226 දෙනෙකු මිය ගිය අතර, එයට ඉහළ නිලධාරින් මහත් සංඛ්‍යාවක්ද අයත් වූහ. පරාජය හා සම ජයක නිදසුනක් ලෙස මෙම සටන සැලකෙන්නේ, ප්‍රකටව පෙනෙන ලාභය (බන්කර් හිල් අල්ලා ගැනීම) ඉතා අප්‍රගල්භ එකක් වූ අතර බොස්ටන් වැටලීමෙහි තත්වාකාරයෙහි සැලකිය යුතු වෙනසක් සිදු නොකරමින්ම ඉමහත් හානි (යොදවා තිබූ බලකායෙන් තුනෙන් පංගුවක් නටහ) අත් කර දුන් නිසාය. මේ අතර, ජනපද හමුදාවන්ට පසුබැස හොඳ තත්ත්වයෙන් යළි සමූහගත වීමට හැකිවූයේ අඩු ප්‍රමාණයක් ආපතිකයන් ලද නිසාවෙනි. තව දුරටත්, මෙම සටන පැහැදිලි කර දුන්නේ කෝඩුකාර ජනපද හමුදාවන් හට සූදානම් වූ සටනක දී නිත්‍ය හමුදා බලකායන් හා කරට කර සිටිය හැකි බවය.
භූ විෂමතාවය

අර්ධ ද්වීපයක පිහිටා තිබූ බොස්ටන්, එය වට කර තිබූ හා බ්‍රිතාන්‍ය යුධ නැව් විසින් අභිභවනය කර තුබූ ජල කඳ විසින් එය වෙත ලං වීමෙන් ආරක්ෂා කර තිබුණි.
මූලාශ්‍ර
ගූගල් ක්‍රෝම්

ගූගල් ක්‍රෝම් යනු ගූගල් සමාගම විසින් වැඩි දියුණු කරන ලද නොමිලේ ලබාගත හැකි වෙබ් බ්‍රවුසරයකි. එය 27 වැනි සංස්කරණය තෙක් පිටු දර්ශන සැකැස්ම සැකසීමට වෙබ්කිට් ලේඅවුට් එන්ජිම යොදාගත් අතර 28 වැනි සංස්කරණයේ සිට වෙබ්කිට් පාදක කරගත් බ්ලින්ක් ලේඅවුට් එන්ජිම භාවිතා කරයි. මුල්ම වරට 2008 සැප්තැම්බර් දෙවන දින එහි බිටා සංස්කරණය මයික්‍රොසොෆ්ට් වින්ඩෝස් මෙහෙයුම් පද්ධතිය සඳහා දියුණු කෙරිනි. එහි පළමු ස්ථාවර සංස්කරණය 2008 දෙසැම්බර් එකොලොස් වන දින මහජනතාවට නිකුත් කරන ලදි. StatCounter වෙබ් අඩවියට අනුව ගූගල් ක්‍රෝම් බ්‍රව්සරය 2013 අප්‍රේල් වන විට ලෝක වෙබ් බ්‍රව්සර් භාවිතය අතින් 39% කොටසකට හිමිකම් කියයි.

2008 සැප්තැම්බරයේදී ගූගල් සමාගම සිය වෙබ් බ්‍රව්සරයේ කේත විශාල කොටසක් ක්‍රෝමියම් නමැති විවෘත කේත මෘදුකාංගයක් ලෙස නිදහස් කෙරිණි.
ඉතිහාසය

ගූගල් සමාගමේ එරික් ෂ්මිත් සයවසරක් තිස්සේ තම සමාගමේ ස්වාධීන වෙබ් බ්‍රව්සරය දියුණු කිරීමට මැලිවිය. ඔහු ප්‍රකාශ කර සිටියේ "ඒ කාලේ ගූගල් කියන්නේ සමාන්‍ය සමාගමක්" ; ඔහුට එකල බ්‍රව්සරය යුද්ධයක පැටලී සටනක් දීමට කිසිදු කැමැත්තක් නොතිබිණි. එහෙත් ගුගල් සමාගමේ සමනිර්මාතෘ වන සර්ජි බ්රින් සහ ලැරී පෙජ් විසින් මොසිල්ලා පදනමේ මෘදුකාංග ශිල්පින් කුලියට යොදා ගෙන ගූගල් ක්‍රෝම්හි අදර්ශනයක් සැදීමෙන් පසු එරික් ස්කිමිත් එහි විශිෂ්ටත්වය ඉදුරාම තම සිත වෙනස් කල බව කියා සිටියා.
සටහන්


මූලාශ්‍ර
භාහිර සබැඳි

*
* ක්‍රෝම් නිකුතු කාල රේඛාව


ප්‍රවර්ගය:ගූගල් ක්‍රෝම්
ප්‍රවර්ගය:වෙබ් බ්‍රව්සර
ප්‍රවර්ගය:අන්තර්ජාලය
පාමෙනියිඩස්

පාමෙනයිඩිස් ක්‍රි. පූ. 515-440 දක්වා විසූ ග්‍රීක දාර්ශනිකයෙකි. ඔහු ඉපිද ඇත්තේ ග්‍රීසියේ දකුණුබඩ වෙරළේ ඊලියා නම් නගරයේ ය. ඊලියාටික දාර්ශනික ගුරු පරම්පරාවේ නිර්මාතෘවරයා ලෙසින් ඔහුව සැලකිල්ලට පාත්‍ර වෙයි. ඔහුගේ කෘති අතරින් ඉතිරි වී ඇත්තේ එකම එක ගද්‍යයක් පමණි. එය "ස්වභාව ධර්මය ගැන" වූ ශීර්ෂයෙන් ලියන ලද්දකි. පද්‍යයන් අටසියයකින් පමණ එයින් ඛණ්ඩ එකසිය හැටක් ශේෂයන් ලෙසින් ඉතිරි වී ඇතැයි සැලකේ. ප්ලේටෝ වැනි පසුකාලීන දාර්ශනිකයන් පාමෙනයිඩීස්ගේ ගද්‍යය වලින් කොටස් තමන් විසින් ද ලියා තබන ලදි. ඒ ගද්‍යයෙන් පාමෙනයිඩීස් යථාර්ථය ගැන ආකල්ප දෙකක් ඉදිරිපත් කරයි. ස්ව ප්‍රත්‍යයෙන් අවබෝධ වෙන සත්‍යයක් හැටියට යමක පැවතීම ඔහු පෙන්වා දෙයි. එය නිරීක්ෂණයකින් ළඟා වෙන්නක් නොව විචාරයේ සත්‍යයක් යැයි හේ පෙන්වයි. එම සත්‍යය එසේ නොවෙතැයි කීමට ස්ව-විසංවාදයකින් තොරව නොහැකි යැයි හේ පැහැදිලි කරයි. යමක් 'එසේ නැතැයි' කීමේ දී කිසිත් පවතින්නේ නැතැයි ගම්‍ය වෙයි. එහෙත් එසේ කියන්නා එවැනි අවස්ථාවක දී කුමක් හෝ ඇති බව කියා ඇතැයි පැහැදිලි වෙයි.

පාමෙනයිඩීස් විශ්වාස කළේ පැවැත්ම යනු යථාර්ථාවදී වූවක් ලෙසය. සිතන දෙයක් පැවතිය හැකිය. 'කිසිවක් නැත' යන්න ගැන ශුන්‍ය අර්ථයකින් සිතනු නොහැකි නිසා කුමක හෝ පැවැත්මක් තිබිය යුතුය. එවැනි පැවැත්ම හේ නිර්මාණය නොකරන ලද, විනාශ කරත නොහැකි, සදාකාලික වූ, විභේදනය කළ නොහැකි පැවැත්මක් ලෙස සැලකීය.

පාමෙනයිඩීස්ට අනුව හිස් අවකාශයක් යනු තිබිය නොහැකි සංකල්පයකි. අවකාශය යනු පැවත්මකින් යුතු වූවකි. කිසිවක් නැත යන අදහස ස්ව-විසංවාදී වූ අදහසක් යැයි හේ සැලකීය. ලෝකයේ පෙනුම ගැන කියූ හෙතෙම පුද්ගලයාගේ සංවේදනයන් තුලින් අපට දැනගත හැකි සංකල්ප ගැන දැනුම අසත්‍යය යැයි ද රැවටිලි සහගත යැයි ද කීය.
පුද්ගලික තතු

එවක විසූ අනෙකුත් ග්‍රීක දාර්ශනිකයන් හා සමාන වෙන පාමෙනයිඩීස් ද රදළ වංශවත් පවුලකින් පැවතියෙකි. ඔහුගේ පියා පිරෙස් නම් වූවෙකි. තියෙෆ්‍රේස්ටස් සිය එපිටොම් හි දක්වන්නේ පාමෙනයිඩීස් ඇනැක්සිමැන්ඩර්ගේ සිසුවෙක් ලෙසිනි. ඔහු ක්සෙනොපේන්ගේ සිසුවෙක් වුවා යැයි සැලකුණ ද ඔහුගේ අදහස් අනුගමනය කරන ලද්දෙක් නෙවන්නේ ය.

සොක්‍රටීස් තම තරුණ කාලයේ දී එවක මහලු වියේ සිටි පාමෙනයිඩීස් සමඟ කතාබහෙන් ඔහුගෙන් බොහෝ දේවල් උගත් බව ප්ලේටෝ විසින් සඳහන් කර ඇත. ප්ලේටෝ විසින් පාමෙනයිඩීස් වයස හැටපහක යැයි ද ඔහු හා කතාබහේ යෙදෙනා වයස විස්සක පමණ වූ සොක්‍රටීස් "එවක දී ගොඩක් තරුණ" යැයි ද සඳහන් කරයි.
මූලාශ්‍ර

* http://plato.stanford.edu/entries/parmenides/
* http://en.wikipedia.org/wiki/Parmenides
මාලිගා පිටිය, කුරුණෑගල

ලක්දිව අගනුවර කුරුණෑගලව පැවති යුගයේදී රාජකීය ක්‍රීඩා පිටිය සහ විනෝද උයන ලෙස යොදාගත් ප්‍රදේශය මාලිගා පිටිය නම්වේ.
මායිම්

* උ: කුරුණෑගල වැව
* නැ: රජ මාලිගාව සහ දෙතිස්ඵල බෝධිය
* ද: මගුල් මඩුව
* බ: කුරුණෑගල වැව
වර්තමාන තත්‍වය

ඉංග්‍රීසි යුගයේදී පැරණි මාලිගා පිටියේ කොටස් විවිධ කටයුතු සඳහා වෙන්කිරීම ඇරඹිනි. තවමත් පැරණි පිටියේ විශාල කොටසක් ක්‍රීඩා කටයුතු සඳහා යොදාගනී.

* වෙලගෙදර ක්‍රිකට් ක්‍රීඩාංගණය
* මාලිගා පිටිය නමින් තවමත් නිල වශයෙන් හැඳින්වෙන මලල ක්‍රීඩාංගණය
* සර් ජෝන් කොතලාවල විදුහලේ ක්‍රීඩා පිටිය සහ නව ශාලාව
* නාගරික පිහිනුම් තටාකය
* ක්‍රීඩාගාරය
* Indoor cricket stadium
* එලිමහන් රඟහල
* රණවිරු ස්මාරකය ඉදිකරඇති පැවති ළමා උයන
* නගර ශාලාව
* ගිනිනිවීම් රථ ගාල

ප්‍රවර්ගය:කුරුණෑගල
ප්‍රවර්ගය:කුරුණෑගල යුගය
සාගර පලන්සූරිය

සාගර පලන්සූරිය () එසේ නොමැති නම් කේයස් යනු ශ්‍රී ලංකාවේ ප්‍රකට කවියෙකි.
මොහුගේ පැවිදි නම කළල්ඇල්ලේ ආනන්ද සාගර විය.

වරෙක මොහු කොළඹ නාලන්දා විද්‍යාලයයේ ගුරුවරයෙක් වශයෙන් සේවය කර ඇත.
පද්‍ය කෘති

*මල්හාමි
*විසිවුණ තරු
*අපේ ඇත්තන්ගේ විත්ති
*කාලකණ්නියා
*කැළණි විත්ති
*කන්දේ ගෙදර
*පිළිරුව
*සුදෝ සුදු
*උතුරෙන් කවි පන්තිය
*ධීවර ගීතය
බාහිර සබැඳි

* කේයස්

* Nalanda Celebrates 80 Years
ආශ්‍රිත

* එස්‌. මහින්ද හිමි


ප්‍රවර්ගය:1908 උපත්
ප්‍රවර්ගය:කොළඹ නාලන්දා විද්‍යාලයයීය, පීඨය
ටොම් නිකලස්

ටොම් නිකලස් (Tom Nicholas*Tom Ni'co les) උපතින් ඇමරිකානු සම්භවයක් ඇති බ්‍රිතාන්‍ය ජාතිකයෙකි. ලීසා ඈන් (මව) හා එන්රිකෝ වීදෙව් (පියා) යන අයට දාව 1990 දී උපන් මොහු ලොව ප්‍රධාන පෙලේ සෝෂල් ඉන්ජිනියර්වරුන් අතර ප්‍රමුඛ ස්ථානයක් තිබු චරිතයකි. මොහු 13 වැනි වියේදී ඇමරිකානු වැඩිහිටි වෙබ් අඩවියක් වෙත සාමාජිකත්වය නොලබා ඇතුළු වීමෙන් යුරෝපය පුරා ප්‍රසිද්ද චරිතයක් බවට පත් විය. එමගින් ඔහුගේ චරිතයට විශාල වූ කැළලක් ඇති විය. වයස අවුරුදු 18 දී විකිලික්ස් (ලන්ඩන් හි ශාඛාව) වෙත බැඳුනු මොහු තමාගේ තරුණ විය ඒ වෙනුවෙන් කැප කළේය. කුඩා කල සිය නමට ඇති වූ කැළල : ක්‍රිස් ස්ටීව් හා එක්ව ළමා ලිංගික දර්ශන ඇතුලත් වෙබ් අඩවි දහස් ගණනක් හා ගණිකාවන්ගේ පෞද්ගලික වෙබ් අඩවි සිය ගණනක් විනාශ කර දමමින් මකා දැමීය. ගුගල් සමාගමේ මිතුරෙකුද වෙයි, එම මිතුරු කම මත මොහුගේ විස්තර හා පෞද්ගලික දත්ත ගූගල් සෙවුම් යන්ත්‍ර වල ප්‍රචාරය කිරීම නවතන ලදී. විකිලික්ස් සමාගමේ බිඳ වැටීමෙන් පසු සිය ස්ථානය අහිමි විය. පෙර තිබු ප්‍රසිද්ධියද කෙමින් මැකී ගිය අතර වෙරෝනිකා බැල්මොන්ට් නමැති තිස් හැවිරිදි කාන්තාව සමග ටොම් පෙමක පැටලිණි. අසම්මත වූ එම ප්‍රේමය ඔහුගේ ජීවිතය ව්‍යාකුල බවට පත් කළේය. වර්තමානයේ ලන්ඩන් හි පෞද්ගලික විශ්වවිද්‍යාලයක ඉගෙනුම ලබයි.වර්තමාන පෙම්වතිය වන්නේ කොරියානු ගණිකාවකි. (Prostitute)
කථා බහෙන් හා රුපයෙන් ඕනෑම අයෙකු ගේ සිත දිනාගැනීමේ හා ඔවුන්ව තමන්ගේ අණසකට යටත් කරගැනීමට හැකි විශිෂ්ට හැකියාව නිසා මොහු 2010 දී ලන්ඩන් හි බෙත්ලම් රෝහලට පැමිණ එහි වූ අශිෂ්ට කාමාශාවන්ගෙන් පෙලුනු රෝගීන් පිරිසකට මානසික ප්‍රතිකාර ලබා දුන්නේය. ඔහුගේ තිබු සිත්වසඟ කරන පෙනුම නිසා චිත්‍රපට සඳහා ඔහුට ආරාධනා රාශියක් ලැබුණි, ඔහුට ලැබුණු එක ආරාධනාවක් නිසා කිපුණු ඔහු එහි නිර්මාතෘවරුන්ට ප්‍රසිද්දියේ බැණ වැදුනි එම සිද්දියෙන් පසු ටොම් හට එවැනි ආරාධනා නොලැබුණි. 2011 වර්ෂයේදී පැවැත්වුණු විලියම් හා කේට් විවාහ උත්සවයට ආරාදනා ලැබුවන්ගෙන් වයසින් අඩුම පුද්ගලයා ඔහු විය.
කල් ගත වෙද්දී ව්කෘති වූ හැගීම් පහල වූ නිසා ටොම් නිකලස් සමාජයෙන් කොන් වන්නට විය , පෙර පෞර්ෂය සිදී ගියේය.තමා වයස අවුරුදු 30 ඇමරිකානු යුවතියක් සමග ප්‍රේමයෙන් වෙලී සිටින බව නැවත නැවතත් පුන පුනා පවසන්නට විය. ඒ යුවතිය වෙරෝනිකා බැල්මොන්ට් විය. තමා බලාපොරොත්තු වූ තරමේ ආදරයක් ඇයගෙන් ඔහුට නොලැබුන බැවින් පහත් ක්‍රියාවන්ගේ නියැලුණේය. ආදරයෙන් පරාජය වූ රැකියා විරහිත තරුණයකු වූ නිසා ඔහු ලැබූ මානසික පීඩනය සුළු පටු එකක් නොවේ. කෙසේ නමුත් අවසානයේ ටොම් නිකලස් සැමගෙන් වෙන් වී පෞද්ගලික විශ්වවිද්‍යාලයක අද්‍යාපනය ලැබීම සඳහා නික්ම ගියේ පණ මෙන් ආදරය කර වෙරෝනිකා බල්මොන්ට් ,රියන් බ්ලොක් සමග විවාහ වීමට නියමිත බව කියන පුවත අසාය.


Tom Nicoles - >
http://i48.tinypic.com/bf3kut.jpg

සිඩ්නි විජේවර්ධන (මොරටුව විශ්වවිද්‍යාල කථිකාචාර්ය)
අයිතීන්ගේ ව්‍යවස්ථා කෙටුම් පනත

අයිතීන්ගේ ව්‍යවස්ථා කෙටුම් පනත යනු එක්සත් ජනපදයේ ආණ්ඩු ක්‍රම ව්‍යවස්ථාවට එකතු කරන ලද මුල් ම සංශෝධන දහයට දී ඇති පොදු නාමයයි. රටට ව්‍යවස්ථාවක් නිම කරගත් පමණින් ඊට නිදහස් අයිතිය හා පුද්ගලික දේපල හිමිකම් ලැබෙන ස්වභාවික අයිතීන් ආරක්ෂා වෙන්නේ නැති බව දැකීමෙන් පසු ප්‍රාන්ත දහතුනෙන් පටන් ගෙන පොදු ෆෙඩරල් රජයක් ගොඩනැඟෙනා විට රටේ ව්‍යවස්ථාව එසේ මුල් ම සංශෝධනයට ලක්විය. එයින් පුද්ගලික නිදහස් අයිතීන් කිහිපයක් ආරක්ෂාවට ෆෙඩරල් ආණ්ඩුව ප්‍රතිඥා දුනි. එසේම අධිකරණ හා වෙනත් අපක්ෂපාත සොයා බැලීම් කමිටු තුල දී ආණ්ඩුවේ බලය සීමා කිරීමටත් පොරොන්දු වුණි. එසේම ආණ්ඩුවට නාමික වශයෙන් පවරන නොලද සියළු බලය මහජනතාවට සහ ප්‍රාන්ත වලට ඇති බලය යැයි තහවුරු කෙරිණ. මූලික වශයෙන් මේ සංශෝධනය ෆෙඩරල් ආණ්ඩුවේ බලය ගැන පමණක් සීමාවට යොදා ගත්ත ද එම ව්‍යවස්ථා සංශෝධන වල ඇති නියෝග ප්‍රාන්තයන්ට ද බලපාන අන්දමින් තහවුරු වෙන්නේ 14 වැනි සංශෝධයෙනි.

“අයිතීන්ගේ ව්‍යවස්ථා කෙටුම් පත” (Bill of Rights) ලියැවුනේ ජේම්ස් මැඩිසන් අතිනි. එය ප්‍රථම එක්සත් ජනපද කොංග්‍රසයට ඉදිරිපත් වන්නේ නීතිසම්පාදක ඛණ්ඩයන් ලෙසිනි. ඒවා මහජන මන්ත්‍රී මණ්ඩලයේ නියෝජිතයන් විසින් අපත්‍යීකෘත කරගනු ලැබුවේ 1789 අගෝස්තු 21 වැනි දා ය. 1789 සැප්තැම්බර් 25 වැනිදා කොංග්‍රසයට සෙනෙට් සභාවත්, මහජන මන්ත්‍රී මණ්ඩලයේ නියෝජිත සභාවත් දෙකම විසින් ඉදිරිපත් කරන අභියෝජනාවක් ලෙසින් එය නිල වශයෙන් යෝජනා විය. ප්‍රාන්ත හතරෙන් තුනක අපරානුමතය ලැබෙන ක්‍රියාවලිය සම්පූර්ණ වීමෙන් පසුව ආණ්ඩු ක්‍රම ව්‍යවස්ථාවේ සංශෝධන ලෙසින් එය ක්‍රියාත්මක වන්නට පටන් ගැනෙන්නේ 1791 දෙසැම්බර් 15 වැනිදා සිට ය. කොංග්‍රසය විසින් සංශෝධන දොළහක් සම්මත කරගත්ත ද, ප්‍රාන්ත විසින් මුලින් සම්මත කරන ලද්දේ ඉන් සංශෝධන දහයක් පමණි. ඉතිරි වූ දෙකින් එකක් විසිහත් වැනි සංශෝධනය ලෙසින් ද අනෙක තවමත් ප්‍රාන්ත ඉදිරියේ සම්මත ලබන්නට තිබෙන්නා වූවකි.

ප්‍රථමයෙන් අයිතීන්ගේ ව්‍යවස්ථා කෙටුම් පත විසින් අධ්‍යාහෘතව නීතිමය ආරක්ෂාව ලබා දුන්නේ සුදු පුරුෂයන්ට පමණකි. එයින් ස්වදේශීය ඉන්දියානුවන් සහ "කළු" යැයි සැලකෙන්නා වූ ජනතාවට ද (අද අප්‍රිකානු ඇමෙරිකන් යැයි සැලකෙන අය) සහ කාන්තාවන් ද ආරක්ෂා වූයේ නැත යන්න අධ්‍යාහෘතව පිළිගැනින. ඔවුන් සඳහන් නොවීම එහි සංදර්භය තුල පැහැදිලිව දක්වා නැතිවීම නිසා එයින් ඔවුන්ගේ ආරක්ෂාව සැලසෙන්නේ නැතැයි අධ්‍යාහෘතව සලකා ප්‍රායෝගික භාවිතයට ගැනීමට හේතු විය.

අයිතීන්ගේ ව්‍යවස්ථා කෙටුම් පත ඇමෙරිකන් නීති පද්ධතිය හා ආණ්ඩුව තුල වැදගත් කාර්ය භාරයක් ඉටු කරයි. එය රටේ සංස්කෘතිය සහ නිදහස් අයිතීන් රකින ඉතා වැදගත් සංකේතයක් වෙයි. අයිතීන්ගේ ව්‍යවස්ථා කෙටුම්පතේ මුල් පිටපත් දාහතරෙන් එකක් කොලොම්බියා දිස්ත්‍රික්කයේ වොෂිංටන් නගරයේ ජාතික ලේඛනාගාරයේ මහජන ප්‍රදර්ශනය පිණිස තබා ඇත.
තෝමස් ජෙෆර්සන්

තෝමස් ජෙෆර්සන් ඇමෙරිකාවේ තුන්වැනි ජනාධිපතිවරයා ය. ඔහු ඇමෙරිකාවේ ආදීපීතෘවරයෙක් ද වෙයි. ඇමෙරිකන් නිදහස් ප්‍රකාශනයේ ප්‍රධාන කතුවරයා ද වෙයි. ඇමෙරිකන් විප්ලවීය යුද්ධය මුල දී ඔහු මහාද්වීප කොංග්‍රසයේ සේවය කළේ වර්ජීනියාවේ නියෝජිතවරයෙක් ලෙසිනි. අනතුරුව ඔහු යුද්ධ පැවති සමයේ වර්ජීනියාවේ ආණ්ඩුකාරයා ලෙසින් ද සේවය කළේය. යුද්ධයේ අවසානයත් සමඟ ප්‍රංශයේ පැරිස් නුවර රාජ්‍යතාන්ත්‍රිකයෙකු ලෙසින් සේවයට ගියේය. 1785 දී හේ ප්‍රංශයට පත්වීම් ලද එක්සත් ජනපද ඇමතිවරයා වෙයි. ජෙෆර්සන් එක්සත් ජනපදයේ රාජ්‍ය ලේකම්වරයා වශයෙන් සේවය කරන්නේ 1790 සිට 1793 දක්වා ප්‍රථම ජනාධිපති ජෝර්ජ් වොෂිංටන් යටතේ ය. සිය කුළුපග මිතුරා වූ ජේම්ස් මැඩිසන් සමඟින් ඔහු ඩෙමොක්‍රැටික්-රිපබ්ලිකන් පක්ෂය සංවිධානය කරන ලද්දේ ය. අනතුරුව හේ වොෂිංටන්ගේ කැබිනට් මණ්ඩලයෙන් ඉල්ලා අස්විය. 1796 දී උප ජනාධිපතිවරයා ලෙසින් තේරී පත් වූයේය. ඔහු 1801 මාර්තු 4 වැනි දා ඇමෙරිකාවේ තුන්වැනි ජනාධිපතිවරයා ලෙසින් පත්විය.
පුද්ගලික තොරතුරු

තෝමස් ජෙෆර්සන් උපන්නේ 1743 අප්‍රේල් 13 වැනි දින වර්ජීනියාවේ ෂැඩ්වෙල් නම් වතු වැවිලිකරයේය. ඔහු උපන් ස්ථානය 1770 ගින්නක දී දැවී යන ලදි. වයස අවුරුදු 9 සිට 14 දක්වා ඔහු නොර්තම් හි සෙන්ට් ජේම්ස් දේවස්ථානයේ පූජ්‍ය විලියම් ඩග්ලස් නම් වූ දේව ධර්ම ආචාර්යවරයෙකු වෙතිනි. වයස 14 සිට 16 දක්වා ඔහු ෆ්‍රෙඩරික්ස්විල් හි පූජ්‍ය ජේම්ස් මෝරි පාසැලේ අධ්‍යාපනය හදාරයි. ඉන්ග්ලිස් නම් මහත්මයෙක් යටතේ ඔහු නර්තනය හදාරයි. 1760 දී ඔහු විලියම් ඇන්ඩ් මේරි විශ්ව විද්‍යාලයේ විද්‍යාව, ගණිතය, වාග් කෞශල්‍ය, දර්ශනය, සාහිත්‍යය යනාදී විෂයයන් වසර දෙකක කාලයක් අධ්‍යයනය කළේය. ඔහු දිනකට පැය 15 ක් පමණ අධ්‍යාපන කටයුතු සඳහා වෙන් කරන ලද සිසුවෙක් සේ සඳහන් වෙයි. විශ්ව විද්‍යාලයේ සිටි සමයේ ඔහු "පැතලි තොප්පි" නමින් වූ සමාජයීය සබඳතා සඳහා වූ සමාජයක සාමාජිකයෙක් විය. 1762 සිට 1767 දක්වා කාලයේ දී ජෙෆර්සන් නීති ශාස්ත්‍රය හැදෑරුවේ ජෝර්ජ් වයත් යටතේ ය. පස් අවුරුදු නීතීඥ පුහුණුවක් ලැබීම එකළ සාමාන්‍ය සිරිත විය. 1767 දී ඔහු වර්ජීනියාවේ නීතීඥවරයෙක් වශයෙන් රැකියාව ආරම්භ කරන ලදි.
අඩි 6 ක් සහ අඟල් 2 1/2 ක උසින් යුතු වූ තෝමස් ජෙෆර්සන් සිහින් සිරුරකින් යුතු වූයෙකි.
මූලාශ්‍ර

* http://en.wikipedia.org/wiki/Thomas_Jefferson
* The Complete Book of U. S. Presidents, 5th Edition, William A. DeGregorio, Gramacy Books, New York, 2002

ප්‍රවර්ගය:අත්සන සහිත චරිතකථාව
ප්‍රවර්ගය:ජනාධිපතිවරු - අ.එ.ජ.
ජෝර්ජියාව

ජෝර්ජියා යනු යුරේසියාවේ කෝකසස් ප්‍රදේශයෙහි පිහිටි ස්වෛරී රාජ්‍යයකි. බටහිර ආසියාව සහ නැගෙනහිර යුරෝපය අතර සන්ධියක පිහිටි මෙය, බටහිරින් කළු මුහුදෙන්ද, උතුරින් රුසියාවෙන්ද, දකුණෙන් තුර්කියෙන් හා ආර්මේනියාවෙන්ද සහ, ගිණිකොණ දෙසින් අසර්බයිජානයෙන්ද මායිම් වී ඇත. ජෝර්ජියාවෙහි අගනගරය ටිබිලිසි වෙයි. ජෝර්ජියාවට අයත් භූමි ප්‍රමාණය 69,700 කිමී² වන අතර එහි ජනගහණය 4.7 මිලියන පමණ වෙයි. ජෝර්ජියාව ඒකීය, අර්ධ-ජනාධිපතිමය ජනරජයක් වන අතර, රජය තෝරාපත් කර ගනු ලබන්නේ නියෝජිත ප්‍රජාතන්ත්‍රවාදයක් ඔස්සේය.
මූලාශ්‍ර

ප්‍රවර්ගය:යුරෝපය තුළ රටවල්
කළුතර මැතිවරණ දිස්ත්‍රික්කය

කළුතර මැතිවරණ දිස්ත්‍රික්කය යනු ශ්‍රී ලංකාවේ 1978 ආණ්ඩුක්‍රම ව්‍යවස්ථාව විසින් ශ්‍රී ලංකාවේ සැදුණු බහු-මන්ත්‍රී මැතිවරණ දිස්ත්‍රික්ක 22 අතුරින් එකකි. බස්නාහිර පළාතේ පිහිටි කළුතර පරිපාලන දිස්ත්‍රික්කය හා සමග මෙම මැතිවරණ දිස්ත්‍රික්කය සමීපවර්තී වෙයි. වර්තමානයෙහිදී ශ්‍රී ලංකාවේ පාර්ලිමේන්තුවෙහි මන්ත්‍රීවරුන් 225 අතුරින් 10 දෙනෙකු මෙම දිස්ත්‍රික්කය විසින් තෝරා පත් කරනු ලබන අතර 2010 දී එහි ලියාපදිංචි ඡන්දදායකයන් 813,233 සිටියහ.
1982 ජනාධිපතිවරණය

1982 ඔක්තොම්බර් 20 දිනදී පැවැත්වුනු පළමුවන ජනාධිපතිවරණයේදී මෙම දිස්ත්‍රික්කය සඳහා ප්‍රතිඵලය:
1988 පළාත් සභා මැතිවරණය

1988 ජූනි 2 දිනදී පැවැත්වුනු 1වන බස්නාහිර පළාත් සභා මැතිවරණයෙහිදී මෙම දිස්ත්‍රික්කය සඳහා ප්‍රතිඵලය:
1988 ජනාධිපතිවරණය

1988 දෙසැම්බර් 19 දිනදී පැවැත්වුණු 2වන ජනාධිපතිවරණයෙහිදී මෙම දිස්ත්‍රික්කය සඳහා ප්‍රතිඵලය:
1989 පාර්ලිමේන්තු මහා මැතිවරණය

1989 පෙබරවාරි 15 දිනදී පැවැත්වුනු 9වන පාර්ලිමේන්තු මැතිවරණයෙහිදී මෙම දිස්ත්‍රික්කය සඳහා ප්‍රතිඵලය:


පහත අපේක්ෂකයෝ තේරී පත්වූහ:
තිලක් කරුණාරත්න (ශ්‍රීලනිප), 54,339 මනාප ඡන්ද (මඡ); ඉන්ද්‍රදාස හෙට්ටිආරච්චි (එජාප), 54,099 මඡ; සුමිතා ප්‍රියංගනී අබේවීර (ශ්‍රීලනිප), 51,494 මඡ; නෙවිල් ප්‍රනාන්දු (ශ්‍රීලනිප), 40,977 මඡ; අනිල් මුණසිංහ (ශ්‍රීලනිප), 40,320 මඡ; පුන්සිරි සේනරාජා පෙරේරා සමරනායක (එජාප), 36,150 මඡ; අබ්දුල් බකීර් මාකර් ඉම්ටියාස් (එජාප), 35,433 මඡ; පතිරගේ දොන් අබේරත්න (එජාප), 30,292 මඡ; මංගල මුණසිංහ (ශ්‍රීලනිප), 28,522 මඡ; මාන්න මරක්කලගේ මර්වින් ජෝසප් කුරේ (එජාප), 27,991 මඡ; සහ ජයසිරි සරත් තුමාර රණවක (එජාප), 20,983 මඡ.
1993 පළාත් සභා මැතිවරණය

1993 මැයි 17 දිනදී පැවැත්වුණු 2වන බස්නාහිර පළාත් සභා මැතිවරණයෙහිදී මෙම දිස්ත්‍රික්කය සඳහා ප්‍රතිඵලය:
1994 පාර්ලිමේන්තු මහා මැතිවරණය

1994 අගෝස්තු 16 දිනදී පැවැත්වුණු 10වන පාර්ලිමේන්තු මැතිවරණයේදී මෙම දිස්ත්‍රික්කය සඳහා ප්‍රතිඵලය:


පහත අපේක්ෂකයෝ තේරී පත්වූහ:
රත්නසිරි වික්‍රමනායක (පොපෙ), 88,213 මනාප ඡන්ද (මඡ); අබේවීර සුමිත්‍රා ප්‍රියංගනී (පොපෙ), 85,661 මඡ; රෙජිනෝල්ඩ් කුරේ (පොපෙ), 85,297 මඡ; කුමාර වෙල්ගම (පොපෙ), 79,056 මඡ; එදිරිවීර ප්‍රේමරත්න (පොපෙ), 70,041 මඡ; අබ්දුල් බකීර් මාකර් ඉම්තියාස් (එජාප), 68,519 මඡ; තිලක් කරුණාරත්න (එජාප), 63,206 මඡ; ජයසිරි සරත් කුමාර රණවක (එජාප), 60,506 මඡ; මහින්ද සමරසිංහ (එජාප), 59,150 මඡ; සහ අනිල් මුණසිංහ (පොපෙ), 56,071 මඡ.
1994 ජනාධිපතිවරණය

1994 නොවැම්බර් 9 දිනදී පැවැත්වුණු 3වන ජනාධිපතිවරණයෙහි මෙම දිස්ත්‍රික්කය සඳහා ප්‍රතිඵලය:
2010 පාර්ලිමේන්තු මහා මැතිවරණය

2010 අප්‍රේල් 8 දිනදී පැවැත්වුනු 14වන පාර්ලිමේන්තු මැතිවරණයෙහි මෙම දිස්ත්‍රික්කය සඳහා ප්‍රතිඵලය:


පහත අපේක්ෂකයෝ තේරී පත්වූහ:
කුමාර වෙල්ගම (එජනිස-ශ්‍රීලනිප), 124,766 මනාප ඡන්ද (මඡ); මහින්ද සමරසිංහ (එජනිස), 97,778 මඡ; නිර්මල කොතලාවල (එජනිස), 82,044 මඡ; රෝහිත අබේගුණවර්ධන (එජනිස-ශ්‍රීලනිප), 77,205 මඡ; රාජිත සේනාරත්න (එජනිස), 66,710 මඡ; රෙජිනෝල්ඩ් කුරේ (එජනිස-ශ්‍රීලනිප), 60,196 මඡ; පාලිත තෙවරප්පෙරුම (එජාපෙ), 51,153 මඡ; විදුර වික්‍රමනායක (එජනිස), 50,114 මඡ; අජිත් පෙරේරා (එජාපෙ), 48,588 මඡ; සහ අර්ජුන රණතුංග (ප්‍රජාසං), 27,796 මඡ.
ආශ්‍රිත

ප්‍රවර්ගය:මැතිවරණ දිස්ත්‍රික්ක - ශ්‍රී ලංකා
ප්‍රවර්ගය:කළුතර දිස්ත්‍රික්කය
කුරුණෑගල මැතිවරණ දිස්ත්‍රික්කය

කුරුණෑගල මැතිවරණ දිස්ත්‍රික්කය යනු ශ්‍රී ලංකාවේ 1978 ආණ්ඩුක්‍රම ව්‍යවස්ථාව විසින් ශ්‍රී ලංකාවේ සැදුණු බහු-මන්ත්‍රී මැතිවරණ දිස්ත්‍රික්ක 22 අතුරින් එකකි. වයඹ පළාතේ පිහිටි කුරුණෑගල පරිපාලන දිස්ත්‍රික්කය හා සමග මෙම මැතිවරණ දිස්ත්‍රික්කය සමීපවර්තී වෙයි. වර්තමානයෙහිදී ශ්‍රී ලංකාවේ පාර්ලිමේන්තුවෙහි මන්ත්‍රීවරුන් 225 අතුරින් 15 දෙනෙකු මෙම දිස්ත්‍රික්කය විසින් තෝරා පත් කරනු ලබන අතර 2010 දී එහි ලියාපදිංචි ඡන්දදායකයන් 1,183,649 සිටියහ.
ආශ්‍රිත
ආශ්‍රිත ලිපි

* කුරුණෑගල පරිපාලන දිස්ත්‍රික්කය

ප්‍රවර්ගය:ශ්‍රී ලංකාවේ මැතිවරණ දිස්ත්‍රික්ක
ප්‍රවර්ගය:කුරුණෑගල පරිපාලන දිස්ත්‍රික්කය
1812 යුද්ධය

1812 යුද්ධය යනු ඇමරිකානු එක්සත් ජනපදය සහ එක්සත් රාජධානිය, එහි උතුරු ඇමරිකානු යටත් විජිත සහ, එහි දේශීය ඇමරිකානු මිත්‍රපාක්ෂිකයන් අතර 1812 ජූනි 18 දින සිට 1815 පෙබරවාරි 18 දින දක්වා සටන් වැදුනු හමුදාමය ගැටුමකි. 1812 දී එක්සත් ජනපදය යුද්ධ ප්‍රකාශ කලේ කරුණු කිහිපයක් පදනම් කර ගෙන වන අතර, මේවා අතර ප්‍රංශය හා සමග පැවති බ්‍රිතාන්‍යයේ යුද්ධය නිසා ඇතිවී තිබුණු වෙළෙඳ අවහිරතා, රාජකීය නාවික හමුදාව වෙත ඇමරිකානු නැවියන් බලයෙන් බඳවා ගැනීම, ඇමරිකානු ව්‍යාප්තියට එරෙහිව නැගී සිටිනු වස් ඇමරිකානු ඉන්දියානු ගෝත්‍රයන්ට ලබා දුන් බ්‍රිතාන්‍ය සහයෝගය, මහ මුහුදේදී අත් විඳි අපකීර්තිය නිසා ජාතික අභිමානයට ඇතිවුනු අපමානයට එරෙහි දැඩී කෝපය සහ, සමහරවිටෙක කැනඩාව ඈඳාගැනීම සඳහා තුබූ ඇමරිකානු අභිප්‍රාය යන කරුණු තිබිණි. 1814 වන තුරු යුරෝපයේ යුද්ධ වල පැටලී සිටිම නිසාවෙන්, බ්‍රිතාන්‍යයන් පළමුවෙන් අනුගමනය කලේ ආරක්ෂාකාරී උපායමාර්ගයක් වන අතර, ඉහළ සහ පහළ කැනඩාවෙහි පළාත් වෙත එල්ලවූ බහුවිධ ඇමරිකානු ආක්‍රමණයන් පළවා හැරීම ඔවුන් විසින් සිදු කෙරිණි. කෙසේවතුදු, ඊරි විල ප්‍රදේශයෙහි පාලනය නතු කරගැනීමටද, බටහිර ඔන්ටේරියෝහී යම් කොටස් අල්ලා ගැනීමට සහ, ඉන්දියානු රාජ්‍ය සන්ධානයක් සඳහා සහ බ්‍රිතාන්‍ය අනුග්‍රහය යටතේ මධ්‍ය-බටහිරෙහි නිදහස් ඉන්දියානු රාජ්‍යයක් පිහිටුවීම වෙත තිබූ අපේක්ෂාවන් සිඳලීමටද 1813 දී ඇමරිකානුවෝ සමත් වූහ. නිරිත දිග එක්සත් ජනපදයෙහිදී 1814 දී සිදුවූ හෝර්ස්ෂූ බෙන්ඩ් සටනෙහිදී, ජනරාල් ඇන්ඩෲ ජැක්සන් විසින් මොලපු ජනයාගේ හමුදාමය බලය බිඳ හෙලීමට සමත් විය. 1814දී සිදුවූ නැපෝලියන්ගේ පරාජය හා සමගම අප්‍රේල් 6 වන දිනදී, බ්‍රිතාන්‍යයන් විසින් වඩාත් කලහකාරී උපායමාර්ගයක් වෙත පිවිසෙමින්, විශාල ආක්‍රමණ හමුදා තුනක් පිටත් කර එවීය. 1814 අගෝස්තු මසදී බ්ලේඩන්ස්බර්ග් සටනනෙහිදී බ්‍රිතාන්‍යයන් ලද ජයග්‍රහණ නිසා වොෂිංටන්, ඩී.සී අල්ලා ගැනීමටද එය ගිණිතැබීමටද ඔවුනට හැකි විය. 1814 සැප්තැම්බර් සහ 1815 ජනවාරි හිදී ලද ජයග්‍රහණ ඔස්සේ නිවියෝර්ක්, බෝල්ටිමෝර් සහ නිව් ඕරිලියන්ස් වෙත එල්ලවූ බ්‍රිතාන්‍ය ආක්‍රමණ පලවාහැරීමට ඇමරිකානුවන්ට හැකි විය.


ඇමෙරිකාවේ මුල්ම කඩදාසි කම්හල් කිහිපයෙන් එකක හිමිකාරිත්වය බෙන්ජමින් ෆ‍්‍රෑන්ක්ලින් විසින් දරණු ලැබූ අතර, මෙහි කඩදාසි නිෂ්පාදනය සිදු කරනු ලැබුවේ කංසා ආධාරයෙනි. එමෙන්ම වර්ෂ 1812 ආරම්භ වූ යුද්ධය ඇරඹුනේ කංසා වෙළඳාම මුල්කර ගනිමිනි. නැපෝලියන්ගේ අරමුණ වූයේ මොස්කව් සිට එංගලන්තය දක්වා සිදුවණ කංසා සැපයුම නතර කිරීමයි.
අධෝසටහන්
උපන්‍යාස
ෆ්‍රැන්සිස් ස්කොට් කී

thumb|right|Maryland Historical Society plaque marking the birthplace of Francis Scott Key
thumb|right|Fort McHenry looking towards the position of the British ships (with the Francis Scott Key Bridge in the distance on the upper left)

ෆ්‍රැන්සිස් ස්කොට් කී (අගෝස්තු 1, 1779 – ජනවාරි 11, 1843) යනු ජෝර්ජ්ටවුන්හී දිවිගෙවූ ඇමරිකානු නීතිඥයෙක්, ලේඛකතයෙක්, සහ ආධුනික කවියෙක් වන අතර, එක්සත් ජනපදයෙහි ජාතික ගීය වන, "ද ස්ටාර් ස්ප්‍රැන්ග්ල්ඩ් බැනර්" හී පද රචනය සිදු කල තැනැත්තාද විය.

ප්‍රවර්ගය:1779 උපත්